ΑΠΌΦΑΣΗ ΤΟΥ ΣΥΜΒΟΥΛΊΟΥ της 24ης Ιουνίου 2005 για το διορισμό ενός αναπληρωματικού μέλους στην Επιτροπή των Περιφερειών (2005/479/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την πρόταση της βρετανικής κυβέρνησης, Εκτιμώντας τα ακόλουθα: (1) Στις 22 Ιανουαρίου 2002 το Συμβούλιο εξέδωσε την απόφαση 2002/60/ΕΚ (1) για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2002 έως 25 Ιανουαρίου 2006. (2) Έχει κενωθεί μια θέση αναπληρωματικού μέλους της Επιτροπής των Περιφερειών, λόγω του θανάτου της κ. Ruth BAGNALL, ΑΠΟΦΑΣΙΖΕΙ: Άρθρο 1 Η κ. Sharon TAYLOR Member of the East of England Regional Assembly (Stevenage Borough Council) διορίζεται ως αναπληρωματικό μέλος στην Επιτροπή των Περιφερειών για το υπόλοιπο της θητείας, δηλαδή έως τις 25 Ιανουαρίου 2006, προς αντικατάσταση της κ. Ruth BAGNALL. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Παράγει αποτελέσματα από την ημερομηνία της εκδόσεώς της. Λουξεμβούργο, 24 Ιουνίου 2005.

[Source: multi_eurlex | Tokens: 983]